钦定古今图书集成/理学汇编/学行典/第234卷 > 檀敷
## 钦定古今图书集成/理学汇编/学行典/第234卷 > 檀敷

按《党锢列传》：“檀敷，字文有，山阳瑕丘人也。少为诸生，
家贫而志清，不受乡里施惠。举孝廉，连辟公府，皆不
就。立精舍教授，远方至者常数百人。桓帝时，博士征，
不就。灵帝即位，太尉黄琼举方正，对策合时宜，再迁
议郎，补蒙令。以郡守非其人，弃官去。家无产业，子孙
同衣而出。年八十，卒于家。”